钦定古今图书集成/明伦汇编/氏族典/第537卷 > 石皋
## 钦定古今图书集成/明伦汇编/氏族典/第537卷 > 石皋

按《金史石琚传》：“琚父皋补郡吏。廉洁自持，称为长者。
从鲁王阇毋攻青州，州人坚守不降，阇毋怒之。及城
破，命皋计州民人数，将使诸军分掠有之。皋缓其事，
随守定州。唐县人王八谋为乱，书其县人姓名于籍，
无虑数千人。其党持其籍诣州发之，皋主鞫治，佯仆，
覆其籍炉火中，尽焚之，止坐为首者，馀皆得释。”